**ÍNDEX**

1. ORGANITZACIÓ PEDAGÒGICA, EN UNA SITUACIÓ DE PANDÈMIA COM L’ACTUAL I EN CAS DE CONFINAMENT PARCIAL O TANCAMENT DEL CENTRE

* En situació de pandèmia
* En situació de confinament parcial o tancament del centre

1. ORGANITZACIÓ DE GRUPS D’ALUMNES, PROFESSIONALS I ESPAIS

* Cicle de petits
* Cicle de mitjans
* Cicle de grans

1. ORGANITZACIÓ D’HORARIS I D’ENTRADES I SORTIDES

* Organització dels horaris
* Entrades i Sortides
* Torns de pati

1. PLA D’ACTUACIÓ EN CAS DE DETECTAR UN POSSIBLE CAS DE COVID-19

* Què cal fer si se sospita que un alumne o alumna té símptomes de covid-19
* Davant d’un cas d’un alumne o personal del centre sospitós de covid-19 que roman al seu domicili, què cal fer mentre no es confirmi si és positiu?
* Què cal fer si es dona un cas de covid-19 al centre?

1. PLA DE VENTILACIÓ, NETEJA I DESINFECCIÓ

* Ventilació
* Neteja
* Higiene de mans
* Ús de mascareta

1. PLA DE MENJADOR

* Organització de la franja del migdia

1. **ORGANITZACIÓ PEDAGÒGICA, EN UNA SITUACIÓ DE PANDÈMIA COM L’ACTUAL I EN CAS DE CONFINAMENT PARCIAL O TANCAMENT DEL CENTRE**

Seguint **les instruccions pel curs 2020-2021 dels centres educatius de Catalunya,** la PGA del curs 2020-2021 estarà condicionada a la situació de confinament viscut el curs 2019-2020, i es posarà especial èmfasi als següents aspectes:

**A**. Educació i **acompanyament emocional** de l’alumnat (activitats orientades al retrobament, l’intercanvi de situacions viscudes, planificar xerrades o activitats virtuals entre grups...)

**B**. Acció tutorial, **abordar les necessitats educatives** i les dificultats d’aprenentatge.

**C**. Impuls a l’aprenentatge autònom i creatiu per part dels alumnes, amb propostes que aprofundeixin en **la competència d’aprendre a aprendre**, per tal de capacitar l’alumne a autoregular-se.

**D**. **Impuls a la cultura digital**. Incorporar l’aprenentatge telemàtic i garantir la incorporació d’estratègies per a fomentar la competència digital dels docents i dels alumnes, prioritzant l’alumnat de 4t i 5è que s’ha d’iniciar al Classroom.

**E.** **Impulsar la formació** per seguir avançant en la innovació educativa.

Malgrat això, continua la situació de crisi sanitària, que fa necessària l’aplicació continuada d’una sèrie de mesures que canvien de manera notable el sistema educatiu i **compromet el nostre Projecte Educatiu**, deixant-lo en part en **hivernació** fins haver superat aquesta crisi sanitària.

En aquest moment preval la situació sanitària però, com a comunitat educativa, ens toca **vetllar pel dret a l’educació** i la **igualtat d’oportunitats,** fent-ho amb la màxima normalitat possible.

En aquest Pla d’Obertura ens comprometem a garantir els dos grans pilars per fer front la pandèmia: les **mesures de protecció** i la **traçabilitat**.

Es proposa l’organització entorn a **grups de convivència estables**. El seu principal valor és la facilitat que dona en la traçabilitat de possibles casos que s’hi donin.

Un docent i un professional o una professional de suport educatiu només pot formar part d’un únic grup estable.

**EN SITUACIÓ DE PANDÈMIA**

* El nombre d’alumnes per un grup classe el vam establir a 25 seguint la normativa del mes de juny, però ara les recomanacions del Departament d’Educació i Salut és el de reduir el nombre d’alumnes per grup, cada centre té autonomia per organitzar-se tenint en compte la seva realitat i les dotacions de suport per la crisi sanitària. Hem decidit davant la situació de rebrots i les recomanacions de **triplicar tres nivell i la resta de nivells a 25 x aula.**

Teníem clar que no volíem grups estables fora del centre i la necessitat de tenir personal per poder cobrir possibles absències ens ha fet decidir per aquesta proposta.

* Aquesta és l’organització:

**P3 triple:** valorem la necessitat d’una bona adaptació a l’escola i prioritzem els grups reduïts.

**1r triple:** inicien la primària, és un canvi important i ho hem valorat com una prioritat.

**6è triple:** és el darrer curs a l’escola i cal preparar-los pel pas a la secundària i també ho hem valorat com una prioritat.

* Tots els grups seran **heterogenis**, els nivells a 25, seran els mateixos grups que el curs anterior, s’ha valorat no fer les barreges de grups habituals.
* Es repartiran els suports donant més hores als grups de 25, tots els docents que intervenen en un grup han de portar sempre mascareta.
* La **participació** i col·laboració de les **famílies**, la relació d’infants de diferents nivells ( com el projecte del padrins lectors...), **la lliure circulació** en les estones d’espais, la **col·laboració** de mestres jubilades... són una part molt important del nostre projecte educatiu que haurem de reinventar i per les quals haurem de buscar alternatives viables.
* Cada cicle haurà de repensar com continuar fent les propostes dels **espais,** garantint que no hi hagi contacte entre grups estables.
* El **material** d’aula és desinfectarà després de cada ús. Els nivells de 3r, 4t, 5è i 6è tindran un estoig per infants amb el material per escriure. A la resta de cursos aquest material estarà socialitzat i és desinfectarà després de cada ús.
* L’alumnat no podrà portar joguines de casa, ni el patinet.
* El llibre de casa i l’agenda o llibreta viatgera s’ha d’estar al calaixet. Els infants de P3 poden portar un peluix per dormir, però no pot anar i tornar de casa, s’ha de quedar a l’escola a la seva cistella.
* El repte per l’equip docent és acompanyar als infants a **restaurar l’equilibri emocional** i veure quins són realment els **aprenentatges imprescindibles** que han d’aprendre si o si. No es pot recuperar el temari que no es va fer el curs passat. Tampoc es podrà fer tot el currículum, caldrà pensar formules per integrar-lo en les diferents àrees.
* Per escurçar la traçabilitat de cada grup hem hagut de reduir hores d’algunes àrees en alguns cursos
* Les **reunions** de l’equip docent que es fan a la franja de migdia es faran mantenint les distàncies de seguretat i l’ús de mascareta, les finestres i portes han d’estar obertes. Les sessions de **Consell Escolar** **i Claustre** és faran en la modalitat telemàtica, en horari de tarda.

|  |  |  |  |
| --- | --- | --- | --- |
| **EQUIPS** | **COM?** | **QUAN?** | **ON?** |
| **Equip directiu**  **(3 persones)** | **Presencial**  mascaretes, finestres i portes obertes | Dues a la setmana | Despatx direcció |
| **Nivells**  **(3 persones)** | **Presencial**  mascaretes, finestres i portes obertes i distància | Dos a la setmana | Passadissos, coordinacions, despatxos, vestíbul... |
| **Cicles**  **(10 persones)** | **Presencial**  mascaretes, finestres i portes obertes i distància | Una a la setmana | GRANS: espai d’art  MITJANS: infociències  PETITS: Gimnàs |
| **Claustres** | **Videoconferència,** quan la situació o permeti ho farem al presencial al gimnàs | Un o dos cops al mes |  |
| **Formació de centre** | **Videoconferència** | Quinzenal |  |
| **Entrevistes famílies** | **Videoconferència** amb les tauletes, crombooks... | Un cop a la setmana | aules i espais |
| **Entrevistes altre personal(psicòlegs, logopèdia...)** | **Videoconferència** | Quan sigui necessari |  |

|  |  |  |  |  |  |
| --- | --- | --- | --- | --- | --- |
|  | DILLUNS | DIMARTS | DIMECRES | DIJOUS | DIVENDRES |
| PETITS | Entrevistes  1h | Nivells  1’30h | Cicle  1’30h | Nivells, 1h |  |
| MITJANS | Nivells  1’30h | Entrevistes  1h | Cicle  1’30h | Nivells, 1h |  |
| GRANS | Nivells  1’30h | Entrevistes  1h | Cicle  1’30h | Nivells, 1h |  |

**Comunicació amb les famílies:**

* La situació actual ens obliga a canviar d’hàbits i alguns seran per quedar-se.
* Temporalment, mentre estiguem sotmesos a aquesta situació de pandèmia, les famílies no podran entrar lliurement a l’escola. Només un familiar de P3 i P4 en el període d’adaptació. Les **entrevistes personals** amb les famílies seran amb la modalitat online, menys la reunió inicial de P3 d’aquest setembre. En cas de fer una trobada presencial, es farà amb mascaretes i mantenint les mesures de seguretat.
* Temporalment les famílies d’infantil no podran entrar a les aules, no es podran fer portes obertes a primària ni la setmana de famílies. Haurem de restringir la col·laboració de les famílies en el dia a dia de l’escola. Ens preocupa com afectarà aquesta nova situació i quins canvis provocarà.
* Els **avisos pels tutors o tutores** es vehicularan a través de l’agenda, la llibreta viatgera o el correu creat per cada grup classe de P3 fins a 6è. El seguiment amb les famílies el farem preferentment per telèfon i correu electrònic.
* Els **avisos de menjador** s’hauran de gestionar a través de la WEB de l’AMPA, farem recordatoris perquè es vagi assimilant aquest nou funcionament. El tiquets esporàdics es podran comprar a través d’una plataforma que ha creat l’empresa DIVERJOC, que actualment fa servei de menjador.
* S’enviarà informació a les famílies a través del correu electrònic tant des del nivell com des de direcció
* Farem les reunions d’inici de curs amb les famílies durant el primer trimestre de forma telemàtica.
* Les **autoritzacions**: d’imatge, de sortides, per sortir sols, per donar medicaments, per la recollida d’alumnes...cada tutor/a les enviarà per correu a les famílies i aquestes les retornaran signades. Els tutors/res les guardaran durant tot el curs digitalment, no estaran en paper.

**EN SITUACIÓ DE CONFINAMENT PARCIAL O TANCAMENT DEL CENTRE**

En situació de **confinament**, el seguiment emocional el faran les tutores. Les especialistes dinamitzaran les seves àrees.

**CICLE DE PETITS ( P3, P4, P5)**

Organització de les propostes: les mestres expertes del cicle han creat **tres blogs** del Gsuites, un per cada nivell. En aquest moment, en previsió, ja s’han penjat tasques per una setmana. Seran tasques **recomanables**. Els tutors seran el responsables del manteniment.

Partiran d’un centre d’interès on treballaran les diferents àrees ( cuina, reciclatge, les estacions de l’any...). En reunions de cicle es decidirà la temàtica de cada setmana. També es realitzaran vídeos amb l’explicació de contes. Si la situació s’allarga es farà el seguiment del projecte que es treballa a l’aula en aquell moment.

Comunicació amb l’alumnat: es realitzaran videotrucades setmanals en grups de 4 o 6 infants en funció dels grups o l’activitat plantejada. Consistirà en un acompanyament emocional i tutorial a partir de jocs i activitats prèviament pactades amb el nivell.

La comunicació amb les famílies: serà a través del correu electrònic del grup classe que crearem a l’inici de curs. Es realitzaran entrevistes pel Meet o trucades telefòniques si es valora necessari.

**CICLE DE MITJANS ( 1r, 2n, 3r)**

Organització de les propostes: partint de l’experiència viscuda en el confinament, es mantenen **els Blocs del GSuites** com a plataforma per penjar les propostes setmanals. Es plantejaran propostes globalitzades i interdisciplinàries que englobin totes les àrees ( art, música, llengua anglesa, ed. física, matemàtiques, llengua catalana, llengua castellana i medi i experimentació). En aquest moment, en previsió, ja s’han penjat tasques per una setmana. Els tutors seran els responsables del manteniment.

Retorn de tasques: Les **3 propostes obligatòries** s’hauran de retornar en un termini marcat, el retorn serà per correu electrònic. Cada nivell acordarà quines produccions es comparteixen al Bloc.

Tipologia de tasques: Hauran de ser propostes que es puguin fer autònomament. Hauran de ser competencials. En cap cas seran classes magistrals, ja que el treball per competències no es pot treballar en un vídeo on el mestre explica i l’alumne escolta.

Quantitat de tasques setmanals:5 bafarades, on dins de cada una hi pot haver més d’una proposta. Els títols de les bafarades variaran en funció de la proposta (ex: anem d’excursió, jocs de taula, danses del món…) i cada setmana els títols aniran canviant.

Comunicació amb l’alumnat: Les videotrucades es faran amb l’aplicació del MEET. Es farà una videotrucada setmanal amb grups de 6 a 8 alumnes. Cada setmana la temàtica de la videotrucada anirà canviant (jocs de llengua, endevinalles, acudits...). També es presentaran les propostes del bloc, per tal d’incentivar-ne l’ús, resoldre dubtes i generar oportunitats de diàleg, prèviament pactades amb el nivell.

La comunicació amb les famílies: serà a través del correu electrònic del grup classe que crearem a l’inici de curs. Es realitzaran entrevistes pel Meet o trucades telefòniques si es valora necessari.

Avaluació: Cal definir quines dimensions de cada àmbit són avaluables en context de confinament. En aquells àmbits en que disposem de més d’una àrea curricular, es pot distribuir l’avaluació per dimensions, de manera de maximitzar les evidències que ens permeten assegurar el grau d’assoliment competencial de cada infant. Cal assegurar que totes les dimensions s'han avaluat al llarg del cicle, malgrat que al final de cada nivell cal deixar registre de l’assoliment de totes (Esfera).

Cal definir de cada proposta obligatòria què és indicatiu de cada nivell d’assoliment competencial, per assegurar que els criteris d’avaluació són compartits amb tot el nivell.

**CICLE DE GRANS( 4t, 5è, 6è)**

Partint de l’experiència viscuda en el confinament, es manté el treball amb el **Classroom**. Caldrà tenir molt present que cal fer:

* S’ha creat un correu corporatiu dels alumnes de quart i cinquè perquè hi puguin accedir.
* A partir d’aquí, començarem a ensenyar a l’escola el funcionament del G Suite (Gmail, Drive, Classroom, Hangouts, Meet…) practicant amb diferents tasques que utilitzin aquestes eines.
* Els experts han creat tutorials per facilitar la tasca a l’alumnat i als mestres nous.

Organització de les propostes

* Es planificaran **feines setmanals i obligatòries**.
* Les tasques de tota la setmana es penjaran dilluns al matí a les 9h.
* Les entregues es repartiran en tres dies diferents: dimecres, divendres i dilluns (de la setmana següent). Totes les tasques s’hauran de lliurar abans de les 9h del matí.
* Les tasques es plantejaran des d’una sola àrea o de forma multidisciplinària. Les àrees que es contemplen són llengua catalana, castellana i anglesa, matemàtiques, coneixement del medi, plàstica, música, educació física i educació en valors.
* S’obrirà també una altra classe del Classroom per aquelles setmanes que es plantegin tasques multidisciplinàries.
* De les àrees de llengües i matemàtiques hi haurà tasques setmanals; la resta podran ser quinzenals o s’inclouran a la tasca multidisciplinària.
* El **retorn de feines serà setmanal i obligatòries** i tindrà dues modalitats: corregida pel mestre i autocorrectiva. Sempre s’intentarà donar un feedback durant el procés per orientar l’alumne. En el retorn es farà una valoració final en forma de comentari i també es podrà posar una qualificació. En el cas que es consideri necessari, es demanarà als alumnes que retornin la tasca millorada.
* Cada nivell a principi de trimestre organitzarà els continguts i concretarà com els treballarà en cas de confinament.

Comunicació amb l’alumnat:

Els dilluns al matí el mestre referent del grup farà una videotrucada amb tot el grup per explicar les tasques de la setmana.

Els dimecres es realitzaran dues videotrucades, cada una amb mig grup, bé per resoldre dubtes o bé per avançar matèria (classe virtual).

Es realitzaran videotrucades individuals amb els alumnes sempre que els mestres ho creguin necessari o els alumnes o la família ho demanin.

La comunicació amb l’alumnat i amb les famílies s’utilitzarà el correu de la classe.

La comunicació amb les famílies:

Ens comunicarem amb les famílies de forma telefònica per fer un seguiment emocional (les trucades es realitzaran en número ocult). El nombre de trucades dependrà de la durada del confinament.

Periòdicament, i depenent de la durada del confinament, també s’enviarà una autoavaluació/enquesta per alumnes i famílies per conèixer amb més profunditat la realitat de les famílies durant el confinament.

Avaluació:

Els criteris d’avaluació s’establiran primer per nivells i després es compartiran en el cicle.

**2. ORGANITZACIÓ DE GRUPS D’ALUMNES, PROFESSIONALS I ESPAIS**

Els especialistes portaran mascareta i tot l’alumnat de primària se la posarà dins l’aula quan entri un altre adult que no sigui el seu tutor.

**Ed. Física**: l’especialista s’ubicarà al pati i haurà de portar mascareta i mantenir les distàncies de seguretat. Cada tutor acompanyarà als infants fins al pati. Està en una zona ventilada i respectant les mesures de seguretat. S’ha valorat que l’alumnat ha de poder fer el màxim d’activitats de moviment. Els infants no han de portar mascareta mentre facin l’activitat física, la guardaran en una bossa de roba. S’hauran de canviar a l’aula, no s’utilitzaran els vestuaris, no és poden ventilar.

**E. Especial**: seguint les recomanacions de minimitzar l’entrada de docents als grups estables, hem repartit en gairebé tots els nivells tots aquells docents que tenen l’especialitat d’atenció a la diversitat reconeguda per tal de poder fer el seguiment a l’alumnat NESE.

**Anglès:** hem assignat una especialista a cada un o dos nivells i hem reduït estones d’anglès per facilitar la traçabilitat.

**Música:** infantil no tindrà l’especialista de música. Els grans no podran tocar la flauta. Cal valorar quina part del currículum es podrà fer. No és podrà cantar sense mascareta.

Un docent i un professional de suport educatiu només pot formar part d'un únic grup estable. En el cas que terceres persones s'hagin de relacionar amb aquests grups, s'han de complir rigorosament les mesures de protecció individual, especialment el manteniment de la distància física de seguretat d'1,5 metres i l'ús de la mascareta. Igualment, fora del grup de convivència estable, quan coincideixen persones de diferents grups (desplaçaments pel centre, aules d’acollida...) cal extremar les mesures de protecció (distància, mascareta, rentat de mans, ventilació,..) per tal d’evitar que si es dona un cas positiu els contactes esporàdics també hagin d’aïllar-se.

**ESPAIS:**

S’utilitzaran el espais polivalents mantenint sempre les mesures de ventilació i és netejaran les taules, cadires, teclats... És poden utilitzar els diferents espais que han quedat lliures, però cal minimitzar els moviments pel centre, serà ocasional.

En els espais comuns estarà senyalitzada la direcció per on s’haurà de circular. Penjarem cartells recordant la normativa.

La distribució dels espais estarà concretada en el Pla General Anual.

**3. ORGANITZACIÓ D’HORARIS I D’ENTRADES I SORTIDES**

**Organització dels horaris:**

El fet d’haver de sortir cada grup estable en una zona diferenciada del pati ens obliga a fer un canvi d’horari.

|  |  |  |
| --- | --- | --- |
| **PETITS** | **MITJANS** | **GRANS** |
| **P3, P4, P5** | **1r, 2n, 3r** | **4t, 5è, 6è** |
| 9’00-10’15h/9’00-11h | 9’00-10’30h | 9’00-10’00h |
| **Pati**  *10’15-11’00 /*/*11’00-11’45* | **Pati** *10’30-11’00* | 10’00-11’00h |
| 11-12’30/11’45-12’30h | 11’00- 12’30h | **Pati** *11’00-11’35* |
| **Migdia** | **Migdia** | 11’35- 12’30h |
| 15’00-16’30h | 15’00-16’30h | **Migdia** |
|  |  | 15’00-16’30h |

* Cada grup estable sortirà sol en una zona d’esbarjo, això implica torns de pati a infantil i primària.
* L’horari de **1r, 2n i 3r** quedarà en 3 franges d’hora i mitja, es valora positiu per poder treballar en franges més llargues i menys fraccionades.
* La **zona del pati de primària estarà ocupada de les 10’30 fins a les 11’30**, la franja anterior, posterior i les tardes estaran destinades a l’educació física. S’hauran de programar activitats i jocs a l’aire lliure, utilitzant zones de fora de l’escola i els diferents patis.

**ENTRADES I SORTIDES:**

* **Ningú podrà entrar** si té una temperatura superior als **37’5ºC**, que es mesurarà a casa, o si té símptomes com ara tos, mal de coll, congestió, diarrees, mal de cap o malestar.
* En aquests moments tothom, a partir del 6 anys ha d’anar amb **mascareta posada**, només se la podrà treure per menjar i beure i a l’estona d’Educació Física.
* Els familiars es queden a l’entrada i **no poden entrar al centre**.
* **Evitar les aglomeracions** de les famílies a les entrades i sortides.
* Tot l’alumnat que fa ús del **servei d’acollida**, de P3 fins a 6è, ha d’anar sempre **amb mascareta.**
* Aquest curs **LA PUNTUALITAT SERÀ IMPRESCINDIBLE**.
* En cas de no arribar dins de la franja que correspongui, s'haurà d'esperar a que s'acabin la resta de torns per tal de poder accedir a l'escola.
* Les sortides i les entrades seran sempre per **la mateixa porta**, excepte al migdia. Tot l’alumnat que dina a casa sortirà per la porta de la plaça, amb mascareta i mantenint les distàncies de seguretat, ja que van a dinar a casa molt pocs infants.
* Hem habilitat **5 portes d’accés** pel matí i la tarda: Consergeria ( **Alí Bei i Pati sorral**) E. Directiu (**Plaça**) E. Directiu (**Carrer Ribes**) Especialista infantil (**Porta Ludoteca**).
* No es podrà venir amb patinets.
* Tot l’alumnat en el moment d’entrar a l’aula s’haurà de rentar les mans.
* Les famílies no podran entrar a l’escola, la comunicació serà a través de l’agenda, la llibreta viatgera o el correu electrònic de cada classe.
* Regalarem a cada infant de primària una beta pel coll per penjar-se la mascareta.
* S’han organitzat les entrades i sortides en **dos torns a les 8’45h** i/o a les **9’00h**. S’ha tingut en compte que en el moment d’entrar no es trobin en el passadís el mateix nivell guardant les seves coses als Kalacs o penjadors.
* Hi ha infants de dos grups que entren a la mateixa hora, faran dues fileres diferenciades i pujaran per costats diferents, els tutors sortiran a buscar-los a les portes d’entrada, igualment se’ls acompanyarà a la sortida.
* Hi haurà una ampliació horària en l’acollida matinal i de la tarda.
* L’inici de curs, el **14 de setembre**, farem la rebuda dels infants de primària a l’exterior de l’escola, (Plaça Fort Pienc, carretera de Ribes, Plaça Anna Lizaran).
* P3/P4 només en el període d’adaptació, podrà entrar un familiar per infant a l’aula, respectant les mesures de seguretat i fent àgil el comiat.

|  |  |  |  |
| --- | --- | --- | --- |
| Accés | Grup | Horari d’entrada | Horari de sortida |
| **Porta Plaça**, pugen per l’escala de l’hort fins el pati gran i entren per la porta del final de la pista de basquet. Menys 1rA que entra per la porta del porxo. | P5B | 8’45 | 16’15 |
| 1rA | 9’00 | 16’30 |
| 1rB | 8’45 | 16’15 |
| 1rC | 9’00 | 16’30 |
| 2nA | 8’45 | 16’15 |
| 2nB | 9’00 | 16’30 |
| **Porta Ribes,** pugen per l’escala d’emergència i continuen per les escales metàl·liques fins la segona planta. | 3rA | 8’45 | 16’15 |
| 3rB | 9’00 | 16’30 |
| 4tA | 8’45 | 16’15 |
| 4tB | 9’00 | 16’30 |
| **Porta Alí Bei,** pugen per les escales interiors del vestíbul fins a la 3ª planta. | 5èA | 9’00 | 16’30 |
| 5èB | 8’45 | 16’15 |
| 6èA | 8’45 | 16’15 |
| 6èB | 9’00 | 16’30 |
| 6èC | 8’45 | 16’15 |
| **Porta Ludoteca,**  entren directament a l’aula. | P5A | 8’45 | 16’15 |
| P4A | 8’45 | 16’15 |
| P4B | 8’55 | 16’25 \* |
| **Porta pati sorral,**  entren directament a l’aula | P3A | 9’00-9’20 | 16’15-16’30 |
| P3B | 9’00-9’20 | 16’15-16’30 |
| P3C | 9’00-9’20 | 16’15-16’30 |

\*La porta de la ludoteca s’ha de tancat molt puntual a les 16:30.

**TORNS DE PATI I LLOCS D’ESBARJO**:

**ZONES D’ESBARJO:**

**PRIMÀRIA**

|  |  |  |
| --- | --- | --- |
| PISTA DE FUTBOL | PISTA DE BASQUET | PORXO |
| HORT | PARC LINA ÒDENA 1 | PARC LINA ÒDENA 2 |
| VAIXELL PLACETA | PLAÇA ANNA LIZARAN |  |

**INFANTIL**

|  |  |  |
| --- | --- | --- |
| PATI LUDOTECA | PATI SORRAL 1 | PATI SORRAL 2 |
| HORT | VAIXELL PIRATA | PATI LLARG |

* Els patis estaran dividits amb jardineres.
* Els infants sortiran a les diferents zones d’esbarjo amb el seu grup estable, sense interaccionar amb els altres grups.
* A la mesura del possible haurien d’anar als lavabos abans de sortir al pati.
* Tot l’alumnat esmorzarà a l’aula.
* Abans i després d’esmorzar i al tornar del pati s’han de rentar les mans.
* Màxim 25 infants per zona limitada.
* Cada grup estable tindrà **una bossa amb les seves joguines de pati** ( pilota, cercles, corda, xanques...) i no és podran intercanviar i al arribar a l’aula s’hauran de desinfectar.

**Sortida i Entrada de patis**:

* S’ha de sortir i entrar en fila.
* Infantil: per les portes de l’aula que donen al pati.
* 1r: porta pati 1r pis, porxo (1r torn)
* 2n: porta passadís final 1r pis, lavabos (1r torn)
* 3r: escales interiors (1r torn)
* 4t: escales exteriors metàl·liques. (2n torn)
* 5è: escales interiors (2n torn)
* 6è: escales exteriors metàl·liques. (2n torn)

Sortiran sempre acompanyats del mestre, respectant les distàncies si hi ha coincidència d’un grup.

ESBARJO DE PRIMÀRIA:

**ZONES D’ESBARJO:**

**PRIMÀRIA**

|  |  |  |
| --- | --- | --- |
| PISTA DE FUTBOL | PISTA DE BASQUET | PORXO |
| HORT | PARC LINA ÒDENA 1 | PARC LINA ÒDENA 2 |
| VAIXELL PLACETA | PLAÇA ANNA LIZARAN | PLAÇA FORT PIENC |

**INFANTIL**

|  |  |  |
| --- | --- | --- |
| PATI LUDOTECA | PATI SORRAL 1 | PATI SORRAL 2 |
| HORT | VAIXELL PLACETA | SALA JOC SIMBÒLIC i PATI LLARG |

* Tots tenen una estona setmanal o quinzenal a cada lloc.
* Tant a primària com a infantil s’han de fer dos torns de pati, en horaris diferenciats.
* A/B alternen setmanalment.
* El 2n torn dels grans serà rotatiu, cada dia una zona diferent d’esbarjo.
* Enguany tots els docents hauran de vigilar a les estones d’esbarjo, no es possible fer torns, aquesta situació condiciona la viabilitat de fer les tutories individualitzades.
* Tots els grups estables tenen una bossa o una capsa amb joguines (pilota, cordes, diàbolos, xanques...) que només en poden fer ús els infants d’aquell grup, també s’hauran de desinfectar al final del dia.

Els torns de pati estaran escrits en la PGA que es presentarà a Consell Escolar i a Inspecció el mes d’octubre

**4. PLA D’ACTUACIÓ EN CAS DE DETECTAR UN POSSIBLE CAS DE COVID-19**

**Qui farà la gestió dels casos sospitosos i positius?**

* La directora de l’escola en serà la responsable.

**Requisits d’accés als centres educatius**

* A l’inici del curs, les famílies signaran una **declaració responsable** on es comprometen:
* **Absència de simptomatologia** compatible amb la COVID-19 (febre, tos, dificultat respiratòria, malestar, diarrea...) o amb qualsevol altre quadre infecciós1.
* No convivents o contacte estret amb positiu confirmat o simptomatologia compatible en els 14 dies anteriors.
* Hauran de prendre la temperatura abans de sortir de casa.

**Què cal fer si se sospita que un alumne o alumna té símptomes de covid-19**

* **No han d’assistir al centre** l’alumnat, les persones docents i altres professionals que tinguin símptomes compatibles amb la COVID-19, així com aquelles persones que es troben en aïllament per diagnòstic de COVID-19.
* Se l’ha de portar a un **espai separat d'ús individual**. Als despatxets de la 2ª i 3ª planta i la coordinació d’infantil.
* S’ha de **col·locar una mascareta quirúrgica** (tant a la persona que ha iniciat símptomes com a la persona que quedi al seu càrrec). Es pren la temperatura
* S’ha de **contactar amb la família** per tal que vingui a buscar l’infant. Si no es localitza a la família, caldrà romandre amb l’infant al centre. Si presenta símptomes de gravetat s’ha de trucar al 061.

**Davant d’un cas d’un alumne o personal del centre sospitós de covid-19 que roman al seu domicili, què cal fer mentre no es confirmi si és positiu?**

* L’activitat del centre continuarà amb normalitat a l’espera del resultat.

**Què cal fer si es dona un cas de covid-19 al centre?**

* Cal comunicar-ho al servei territorial, que ho comunicarà a Salut pública, que donarà les instruccions sobre les mesures de quarantena que cal prendre.

Les autoritats sanitàries competents son les que decidiran les mesures que cal prendre.

* Cas positiu en un o més membres d’un grup de convivència estable : Tot el grup de convivència estable té consideració de contacte estret, per tant s’hauria de plantejar la quarantena de tot el grup de convivència durant 14 dies.
* Cas positiu en dos o més membres no convivents que pertanyen a grups de convivència diferents es podria plantejar la interrupció de l’activitat presencial del centre educatiu, també durant 14 dies.

**5. PLA DE VENTILACIÓ, NETEJA I DESINFECCIÓ**

La **ventilació** es tant important com la neteja en especial on hi ha presència continuada de persones. Sempre que sigui possible les finestres i les portes han d’estar obertes, en cas contrari s’ha de ventilar 10 minuts abans o després de cada franja horària.

|  |
| --- |
| **NETEJA ESPAIS COMUNS I EQUIPAMENTS** |

* = neteja i desinfecció n = neteja + = ventilació

|  |  |  |  |
| --- | --- | --- | --- |
|  | Diari | ≥ 1 vegada al dia | Comentaris |
| **Neteges** |  |  |  |
| Manetes i poms de portes i finestres |  |  |  |
| Baranes i passamans, d’escales i ascensor |  |  |  |
| Superfície de taulells i mostradors |  |  |  |
| Cadires i bancs |  |  | Zones que contacten amb les mans |
| Grapadores i altres utensilis d’oficina |  |  |  |
| Aixetes |  |  |  |
| Botoneres dels ascensors |  |  |  |
| -Ordinadors, sobretot teclats i ratolins.  -Telèfons i comandaments a distància  -Fotocopiadores |  |  | Material electrònic: amb un drap humit amb hidroalcohòlic  70º |
| Interruptors d’aparell electrònics |  |  |  |

|  |
| --- |
| **VENTILACIÓ D’AULES I ESPAIS DE JOC INTERIORS** |

* = neteja i desinfecció n = neteja + = ventilació

|  |  |  |  |  |
| --- | --- | --- | --- | --- |
|  | Després de cada ús | Diari | ≥ 1 vegada al dia | Comentaris |
| **Ventilació de l’espai** |  |  | **+** | Mínim 10 minuts 3 cops al dia |
| Superficies o punts de contacte freqüent amb les mans |  |  |  |  |
| Terra |  |  |  |  |
| -Joguines de plàstic  -Materials de joc | n |  |  | Especialment en les zones que contacten amb les mans |
| Joguines o peces de roba |  |  |  |  |

* L’**alumnat pot col·laborar en la neteja** de material i d’espais d’ús comú durant la jornada lectiva.
* El material dintre d'un grup estable s’haurà de desinfectar almenys un cop al dia. És recomanable que sempre que sigui possible el material sigui d’ús individual.
* A cada aula hi haurà un pot de líquid desinfectant i un rotllo de paper.
* L’empresa de neteja és l’encarregada d’omplir les saboneres i els rotllos de paper per eixugar-se les mans i desinfectar les superfícies.
* El material **d’Educació Física** el netejaran entre l’especialista i l’alumnat amb desinfectant i paper de cel·lulosa.
* Cada infant portarà, cada dia, **una cantimplora** de casa amb aigua, no s’utilitzaran gots ni beuran aigua directament de l’aixeta. Beuran abans i després de anar al pati. Les fonts del pati es tancaran.

|  |
| --- |
| **LAVABOS, VESTUARIS, DUTXES, ZONA DESCANS P3** |

* = neteja i desinfecció n = neteja + = ventilació

|  |  |  |
| --- | --- | --- |
|  | ≥ 1 vegada al dia | Comentaris |
| **Ventilació de l’espai** | **+** | Mínim 10 minuts 3 cops al dia |
| Rentamans |  |  |
| Inodors |  | Especialment després de l’ús massiu (després del |
| Terra i altres superfícies |  | pati, després de dinar) i sempre al final de la jornada. |

* L’empresa de neteja NDAVANT posarà una persona en horari lectiu per fer la desinfecció de lavabos i altres espais.
* L’Educació Física es farà al pati i en situació de pandèmia no s’utilitzaran els vestuari.
* Es pot fer un ús de l'aire condicionat però caldrà assegurar-nos que els filtres són nets, i assegurar la ventilació natural quan els alumnes no hi siguin.

**Higiene de mans**

* Es tracta d’una de les mesures més efectives per preservar la salut dels

alumnes així com la del personal docent i no docent.

* És combinarà l’ús d’aigua i sabó o líquid hidroalcohòlic al llarg del dia, depenen de la situació.
* Cada tutor ha de vetllar que el dispensador de sabó estigui ple i el rotllo amb les tovalloles d’un sol ús. Si en falta avisarà al conserge que s’encarregarà d’avisar al personal de neteja.
* Garantirem dispensadors d’hidró alcohol per totes les aules i en punts estratègics per l’alumnat i el personal de l’escola. El conserge serà l’encarregat de reomplir els dispensadors que els encarregats de cada aula li demanaran.
* Posarem cartells recordant la importància d’un bon rentat de mans.
* L’administració ens lliurarà Gel hidroalcohòlic i dispensadors, un termòmetre sense contacte per a la farmaciola i un estoc de guants per a activitats concretes.

***S’ha de requerir el rentat de mans***

* A l’arribada i a la sortida del centre educatiu
* Abans i després dels àpats
* Abans i després d’anar al WC
* Abans i després d’entrar en contacte amb els aliments
* Abans i després de les diferents activitats (també de la sortida al pati)
* Abans i després d’acompanyar un infant al WC
* Abans i després de mocar un infant (amb mocadors d’un sol ús)
* Com a mínim una vegada cada 2 hores.
* S’han d’afavorir mesures adaptades a l’edat de l’infant per promoure el rentat de mans correcte i la seva importància.

**Ús de la mascareta**

* Per poder fer **ús del servei d’acollida** s’ha d’anar **sempre amb mascareta**, l’alumnat d’infantil també.
* En un grup estable no és necessari l’ús de mascareta. Quan un docent o un vetllador interactua en diferents grups i no es pot mantenir la distància d’1,5 cal que utilitzi mascareta.
* Alumnes i personal han d’utilitzar mascaretes en els espais comuns si no es pot assegurar la distància d’1,5 metres.
* Per l’alumnat de primària no és obligatòria si s’està amb el grup de convivència dins de l’aula . Indicada fora del grup quan no es pugui mantenir la distància d’1,5 metres. Si un alumne la vol portar posada tot el dia no hi ha cap inconvenient.
* Pel personal docent i no docent és recomanable en els grups estables.

Obligatòria per al personal quan imparteix classes a diferents grups, quan no forma part del grup de convivència estable i no es pugui mantenir la distància d’1,5 metres.

* L’alumnat de primària es posarà la mascareta quan tingui entri un especialista a l’aula a fer classe.
* Per l’alumnat de 3 a 6 anys no és obligatòria, menys al servei d’acollida.

**Activitats complementàries**

* Es mantindran les mesures de seguretat en el moment de les sortides i activitats complementàries.

Sempre que es pugui faran les activitats amb el grup estable, quan hagin d’estar junts amb altres infants portaran mascareta o mantindran les distàncies de seguretat.

* En cas de poder fer sortides i haguem d’utilitzar autocar tot l’alumnat de l’escola ( P3 a 6è) portarà mascareta dins l’autocar.

**6. PLA DE MENJADOR**

Aquest pla s’ha elaborat conjuntament amb l’escola, l’empresa encarregada de donar el servei i una representant de l’AMPA.

* Perquè l’alumnat pugui menjar amb el seu grup estable i respectar les mesures de distanciament amb la resta de grups, cal que alguns grups de primària dini a l’aula. **Els grups triplicats** (1r i 6è) **dinaran sempre a l’aula**.
* Els 7 grups **d’infantil dinen a l’aula**.
* 13 grups dinen a l’aula i 4 grups en un torn i 4 grups en l’altre torn dinen al menjador.
* Aquesta organització incrementa el nombre de monitoratge per poder donar el servei. Sol·licitaran l’ajut per poder fer-ho viable.
* El primer torn ( 12’45h a les 13’30h aproximadament) faran ús de l’espai de menjador 2n A/B i 3r A/B, 4 grups estables, on abans hi havia 140 usuaris ara n’hi hauran 90. Al segon torn ( 13’45 a les 14’30h aproximadament) faran ús de l’espai de menjador 4t A/B i 5è A/B, 4 grups estables.
* És necessari una dotació extra de carros per poder donar tot el servei, s’ha sol·licitat al consorci.
* Per l’alumnat que va al menjador és recomana un lloc fix per a cada infant durant tot l’any.
* La persona **extra de neteja** que hi haurà durant L’HORARI LECTIU ESCOLAR i durant la franja de migdia ha de desinfectar l’espai de torn a torn i les aules on s’haurà menjat.
* **Els monitors** hauran de fer **ús de mascareta** durant tot el servei.
* Els infants de **primària** també hauran de fer **ús de mascareta durant la franja de migdia**, excepte l’estona de dinar.
* Mentre duri la pandèmia no és portaran tovallons de roba, se’ls donarà de paper. L’alumnat d’infantil portarà pitet però les famílies el portaran net cada dia.
* **Rentat de mans** abans i després de dinar i quan arribin a l’aula després del pati també. Tots els grups tindran dispensadors de sabó per facilitar-ho.
* Cada grup estable ha de tenir les seves joguines.
* L’estona d’esbarjo de migdia d’infantil: hi ha 4 grups estables i 4 espais per jugar ( dos espais en el pati del sorral, 2 espais pati ludoteca ), s’hauran de fer torns. En el pati de la ludoteca s’hauran de desinfectar les baranes i superfícies a l’acabar.
* Els tres grups de **P3** hauran de **dormir a la seva aula**, cal posar cortines per enfosquir-les.
* L’estona d’esbarjo del migdia de primària: Cada grup estable jugarà en una zona determinada que serà rotatori, no s’utilitzaran els espais exteriors a la franja del migdia. És desinfectaran les superfícies en el canvi de torn. Cada nivell tindrà les seves joguines. S’hauran de rentar les mans abans d’entrar a l’aula.
* Els dies de pluja cadascú a la seva aula amb les finestres obertes.
* Tant l’alumnat d’infantil com el de primària haurà d’anar a les aules amb temps per rentar-se les mans. S’organitzarà aquestes estones per ajudar a baixar la intensitat, combinar quins dies faran el visionat de documentals, quins dies dibuixaran o faran un joc o explicaran un conte...

|  |
| --- |
| **NETEJAR DEL MENJADOR** |

* = neteja i desinfecció

|  |  |  |  |  |
| --- | --- | --- | --- | --- |
|  | Abans de cada ús | Després de cada ús | ≥ 1 vegada al dia | Comentaris |
| **Ventilació de l’espai**  Les finestres estaran sempre obertes |  |  | **+** | Mínim 10 minuts 3 cops al dia |
| Superfícies on es prepara el menjar |  |  |  |  |
| Plats, gots, coberts... |  |  |  | Amb aigua calenta: rentats a elevada temperatura. |
| Fonts d’aigua |  |  |  |  |
| Taulells i taules per a usos diversos |  |  |  |  |
| Utensilis de cuina |  |  |  |  |
| Terra |  |  |  |  |

No hi ha millor manera de preservar l’ escola del risc de contagi que la de ser rigorosos en l’aplicació de les mesures d’autoprotecció i higiene. Això vol dir que hem d’extremar les precaucions quan ens trobem fora del nostre grup de convivència estable i adaptar les mesures per evitar el risc de contagi.

8 de setembre de 2020